S.Novruzov. Təşəkkür edirəm, hörmətli Sədr. Mən də qaldırılan məsələlərlə razıyam, amma bir neçə məsələyə toxunmaq istəyirəm. Birinci növbədə, bilirsiniz ki, bizim “Sərbəst toplaşmaq azadlığı haqqında” Qanunumuz var və sonradan da buna dəyişikliklər də edildi. Bu qanun Venesiya komissiyası tərəfindən də dəstəklənibdir və tam şəkildə Avropa standartlarına uyğundur. Əgər kimsə bu qanuna etiraz edirsə, məhkəməyə müraciət edə bilər. Amma burada bir məsələ ortaya çıxır. Amerika Birləşmiş Ştatlarının və digər dövlətlərin ayrı-ayrı partiyalara ayırdığı o zəfəran suyunun iyi burunlarına dəyən kimi, bu insanlar mitinq, nümayiş keçirmək haqqında düşünməyə başlayırlar. O şirə ki gəlməyə başlayır, artıq mitinqlərlə bağlı müraciətlər daxil olur.